Source: http://dgaspc4.ro/despre-noi/nout--i.html
Timestamp: 2020-02-26 21:23:47+00:00
Document Index: 4475477

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

Direcția Generală de Asistență Socială și Protecția Copilului Sector 4 - Noutăți
Persoanele adulte încadrate în grad de handicap al căror certificat este emis în data de 27.01.2020, 28.01.2020, 29.01.2020, 30.01.2020 și 31.01.2020 vor beneficia de dreptul la prestațiile sociale, aferent lunii ianuarie 2020, sub formă de restanță, împreună cu dreptul aferent lunii februarie 2020, a căror plată se va efectua în luna martie 2020.
DEPUNERE ELECTRONICĂ A DOSARULUI DE ÎNCADRARE ÎN GRAD DE HANDICAP
Începând cu data de 27.01.2020, dosarul pentru încadrarea în grad de handicap, atât copii cât și adulți, se poate depune și prin intermediul poștei electronice.
Informații și documente necesare pentru încadrarea în grad de handicap copil... [detalii aici]
Informații și documente necesare pentru încadrarea în grad de handicap adult... [detalii aici]
P.O.A.D. 2019-2021
Prin prezenta vă aducem la cunoștinţă urmatoarele aspecte ale derulării Programului Operaţional Ajutorarea Persoanelor Dezavantajate - P.O.A.D. 2019-2021.
Conform graficului de livrare şi distribuire a pachetelor cu produse de igienă aferente programului P.O.A.D. 2019-2021, derularea acestuia se va desfăşura începând cu data de 09.01.2020.
Menţionăm că distribuirea pachetelor cu produse de igienă către beneficiari, se va face în conformitate cu HG/784/2018.
Distribuirea ajutoarelor alimentare şi a produselor de igienă către persoanele înscrise pe listele iniţiale se face în ordinea prezentării destinatarilor finali la centrele de distribuire ale unităţilor administrativ-teritoriale, în termen de maximum 45 de zile calendaristice de la ultima recepţie de ajutoare alimentare sau produse de igienă (08.01.2020).
Distribuirea ajutoarelor alimentare şi a produselor de igienă către persoanele înscrise pe listele de suplimentare se face în termen de 15 zile calendaristice începând cu ziua lucrătoare următoare celei de finalizare a distribuirii pe listele iniţiale.
Categoriile de persoane cele mai defavorizate care beneficiază de ajutoare alimentare, în caz de deprivare alimentară constând în lipsa alimentelor de bază, şi/sau asistenţă materială de bază, în caz de precaritate materială constând în lipsa produselor de igienă, acordate în cadrul P.O.A.D., şi care au calitatea de destinatari finali sunt:
a) persoanele cărora le este stabilit, prin dispoziţie scrisă a primarului, dreptul la un venit minim garantat acordat în baza Legii nr. 416/2001 privind venitul minim garantat, cu modificările şi completările ulterioare;
c) persoane aflate temporar în situaţii critice de viaţă, respectiv victime ale calamităţilor, persoane dependente, definite conform prezentei hotărâri, şi în alte situaţii asemănătoare stabilite prin anchetele sociale şi care se află în situaţii deosebite de vulnerabilitate. Situaţia temporară de vulnerabilitate va fi justificată de autorităţile publice cu atribuţii în domeniul respectiv.
Persoanele care se încadrează în mai multe categorii dintre cele prevăzute la lit. a), b), c), beneficiază de pachetele cu alimente şi produsele de igienă aferente unei singure categorii din care fac parte la data acordării ajutoarelor alimentare şi/sau asistenţei materiale de bază.
Pachetele de alimente şi produsele de igienă se ridică personal de către destinatarii finali de la centrele de distribuire ale unităţilor administrativ-teritoriale în a căror rază teritorială îşi au domiciliul, pe baza actului de identitate.
Distribuirea pachetelor aferente Programului Operaţional Ajutorarea Persoanelor Dezavantajate - P.O.A.D. 2019-2021 constând în produse de igienă se face la sediul Direcției Generale de Asistență Socială și Protecția Copilului Sector 4 din str. Șoldanului nr.80 A ,, Centrul de Zi Harap Alb”
Luni, Marți, Miercuri : orele 11-16
Joi : 11- 17
Vineri : 10-13
Căi de acces: Metrou – Apărătorii Patriei
STB - Linii 102, 232, 125
Relații suplimentare se pot obține apelând 021.9441/0372900789 sau la e-mail cms@dgaspc4.ro.
Pentru a veni în întâmpinarea dorințelor locuitorilor Sectorului 4, de a vizita Centrele Sociale Multifuncționale (creșele) unde vor fi înscriși copiii lor, vor fi organizate "Zilele Porților Deschise", astfel:
- CSM Dumbrava Minunată - 30.01.2020;
- CSM Micii Magicieni - 27.02.2020;
- CSM Mica Sirenă - 26.03.2020;
- CSM Neghiniță - 26.03.2020;
- CSM Scufița Roșie - 23.04.2020;
- CSM Crăiasa Zăpezii - 28.05.2020;
- CSM Degețica - 28.05.2020.
Vizitele vor avea loc între orele 18 - 20, doar în zilele menționate mai sus.
Persoanele adulte, încadrate în grad de handicap, al căror certificat este emis în data de 08.11.2019, vor beneficia de dreptul la prestațiile sociale, aferent lunii noiembrie 2019, sub formă de restanță, împreună cu dreptul aferent lunii decembrie 2019, a căror plată se va efectua în luna ianuarie 2020.
Informare privind asistentul personal profesionist, în conformitate cu prevederile Hotărârii de Guvern nr. 548/2017 privind aprobarea condiţiilor de obţinere a atestatului, procedurile de atestare şi statutul asistentului personal profesionist
Asistentul personal profesionist este persoana fizică calificată și atestată, care asigură, prin activitatea pe care o desfăşoară la domiciliul său situat pe raza sectorului 4 al Municipiului București, îngrijirea şi protecţia adultului cu handicap grav sau accentuat, cu certificat de încadrare valabil, pe baza nevoilor individuale ale acestuia, în condiţiile Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
Persoana care doreşte să devină asistent personal profesionist adresează o cerere de atestare către Direcția Generală de Asistență Socială și Protecția Copilului în a cărei rază are domiciliul sau, după caz, reşedinţa.
Acte necesare pentru solicitarea atestatul de Asistent Personal Profesionist:
- CEREREA de solicitare a atestării ca asistent personal profesionist, în care se va menţiona în mod obligatoriu:
- numărul de persoane adulte cu handicap grav sau accentuat pentru care solicitantul consideră că poate asigura simultan condiţii optime, conform standardelor minime obligatorii;
- disponibilitatea de a îngriji persoane adulte cu handicap infectate HIV sau bolnave SIDA,
- precum şi motivaţia pentru care doreşte să devină asistent personal profesionist,
g) copie de pe certificatul de calificare sau de pe certificatul de competenţe profesionale ca asistent personal profesionist ( emis de un furnizor acreditat de formare profesională).
b) 1,5 din indicatorul social de referință, prevăzut de Legea nr. 76/2002 privind sistemul asigurărilor pentru șomaj și stimularea ocupării forței de muncă, pentru persoana adultă cu handicap grav."
Documente utile/legislație
· Hotărârea de Guvern nr. 548 din 27 iulie 2017 privind aprobarea condiţiilor de obţinere a atestatului, procedurile de atestare şi statutul asistentului personal profesionist
· Ordinul Ministrului Muncii şi Justiţiei Sociale nr. 1069 din 13 februarie 2018 privind aprobarea Standardelor minime obligatorii pentru asigurarea îngrijirii şi protecţiei adulţilor cu handicap grav sau accentuat la asistentul personal profesionist
· Legea nr. 448 din 6 decembrie 2006 privind protecţia şi promovarea drepturilor persoanelor cu handicap
Adresa e-mail de contact: beatrice.mirea@dgaspc4.ro
Ziua Nationala a Adopției sărbătorită de D.G.A.S.P.C. sector 4
în data de 31.05.2019, între orele 17.00 – 19.00
Un copil într-un mediu familial aduce împlinire, armonie și iubire. De aceea, Ziua Națională pentru Adopție este o zi dedicată tuturor celor care înteleg, acceptă și îmbrățișează adopția, copilul adoptat și familia adoptivă cu tot trecutul, prezentul și viitorul ei.
2 iunie este ziua în care celebrăm venirea copiilor în familii prin adopție, o zi miracol pentru toți copiii și familiile adoptive. Cu aceasta ocazie viitorii părinți adoptivi, părinții adoptivi , împreună cu copiii, sunt invitați să serbeze „Ziua copilului adoptat“ într-un mediu neconvențional, în aer liber unde sa discute și să împărtășească bucuria experienței adopției.
Vă așteptăm cu drag, în număr cât mai mare să fiti alături de noi, în data de 31.05.2019, ora 17.00, în curtea Centrului de Educație Timpurie Neghiniță ( Aleea Covasna, nr. 8A, sector 4, București).
Direcția Generală de Asistență Socială și Protecția Copilului Sector 4 vă aduce la cunoștință modalitatea de înscriere la centrele multifuncționale de tip creșă de pe raza sectorului 4, pentru anul școlar 2019 – 2020, în perioada 03.06.2019 – 28.06.2019 .
- Cerere tip (de la creșă);
- Copie – certificatul de naștere al copilului/copiilor;
- Adeverință de venit pentru fiecare dintre părinți / reprezentanți legali (dacă mama se afla în concediu de creștere copil este necesară copia după decizia de îngrijire);
- Copie acte de identitate ale părinților/ reprezentanților legali și după caz copie a hotărârii / sentinței de plasament sau a sentinței de încredințare în vederea adopției.
Program înscrieri: luni-joi, orele 8.00 – 14.00
Adresele creșelor din sectorul 4 sunt:
Centrul Social Multifuncțional “Mica Sirenă” – Aleea Emil Racoviță nr. 2B, cresaberceni4@dgaspc4.ro
Centrul Social Multifuncțional „Degețica” – Str. Mirea Mioara Luiza nr. 1A, cresaberceni3@dgaspc4.ro
Centrul Social Multifuncțional „Crăiasa Zăpezii” – Str. Oițelor nr. 8, cresaoitelor@dgaspc4.ro
Centrul Social Multifuncțional „Scufița Roșie” – Aleea Tohani nr. 1, bl.30, cresatohani@dgaspc4.ro
Centrul Social Multifuncțional „Dumbrava Minunată” – Str. Stoian Militaru nr.84, cresagiurgiului@dgaspc4.ro
Centrul Social Multifuncțional „Micii Magicieni” – Str. Izvorul Mureșului nr. 4, cresa24@dgaspc4.ro
De asemenea, dorim să transmitem pe această cale faptul că vă stăm la dispoziție pentru orice informații suplimentare.
Ca urmarea a incendiului din data de 8 ianuarie 2019, în urma căruia 5 familii din Zona Apărătorii Patriei, au suferit pagube însemnate, Primăria Sectorului 4 în colaborare cu Direcţia Generală de Asistenţă Socială şi Protecţia Copilului Sector 4, a acordat ajutoare de urgență în valoare totală de 80.000 lei, dar și bunuri de strictă necesitate.
În sezonul rece 2018-2019, modalitatea de acordare a ajutoarelor pentru încalzirea locuinței, va fi reglementată de Ordonanţa de Guvern 27/2013 - privind măsurile de protecţie socială în perioada sezonului rece, ce modifică Ordonanţa de Urgenţă 70/2011, precum şi de Ordonanţa de Urgenţă 93/2016 şi Hotărârea de Guvern 559/2017.
Persoanele eligibile şi interesate, pot depune dosarul, începând cu data de 17.10.2018.
Începând cu data de 13.08.2018, Direcţia Generală de Asistenţă Socială şi Protecţia Copilului sector 4 va opera următoarele modificări în activitatea cu publicul, după cum urmează:
- Serviciul Evaluare Complexă pentru Adulţi (departamentul cu atribuţii în evaluarea dosarelor persoanelor cu handicap în vederea eliberării certificatului de handicap) care funcţiona în Str. Aleea Covasna, Nr. 2-4, se va muta în Şoseaua Olteniţei, Nr. 252-254, Bl. 151, parter;
- Serviciul Asistenţă şi Protecţie Socială Persoană şi Familie (departamentul cu atribuţii în acordarea ajutoarelor de urgenţă, de înmormântare şi a ajutoarelor sociale) care funcţiona în Şoseaua Olteniţei, Nr. 252-254, Bl. 151, parter, se va muta în Str. Sld. Enache Ion, Nr. 1 A;
- Birou Alocaţii şi Indemnizaţii (departamentul cu atribuţii în preluarea şi soluţionarea dosarelor de alocaţii de stat, stimulene şi indemnizaţii) care funcţiona în Şoseaua Olteniţei, Nr. 252-254, Bl. 151, parter, se va muta în Str. Sld. Enache Ion, Nr. 1 A;
- Serviciul Rezidenţial şi Îngrijire Persoane Vârstnice (departamentul cu atribuţii în evaluarea dosarelor în vederea găzduirii persoanelor cu dizabilităţi în centre rezidenţiale pentru adulţi) care funcţiona în Şos. Berceni, Nr. 12A, se va muta în Str. Sld. Enache Ion, Nr. 1 A;
- Centrul de Asistenţă şi Suport pentru Integrare pe Piaţa Muncii (departamentul cu atribuţii în acordarea de suport persoanelor cu dizabilităţi în vederea obţinerii unui loc de muncă), care funcţiona în Şos. Berceni, Nr. 12A, se va muta în Str. Sld. Enache Ion, Nr. 1 A, Et. 1;